বাংলাদেশ সেন্টার ফর এডভান্সড স্টাডিজের (বিসিএএস) আয়োজনে ও ক্রিশ্চিয়ান এইড যুক্তরাজ্যের সহায়তায় চাঁপাইনবাবগঞ্জের নাচোল উপজেলা মিলনায়তনে বুধবার টেকসই উন্নয়ন লক্ষ্যমাত্রা বাস্তবায়নে (এসডিজি) একটি অধিপরামর্শ কর্মশালা অনুষ্ঠিত হয়। কর্মশালায় প্রধান অতিথি ছিলেন নাচোল উপজেলা নির্বাহী কর্মকর্তা মুহাম্মদ নাজমুল হক। বিশেষ অতিথি ছিলেন নাচোল উপজেলা মাধ্যমিক শিক্ষা কর্মকর্তা মো. দুলাল উদ্দিন খান, উপজেলা শিক্ষা অফিসার মো. ইসরাইল হোসেন, উপজেলা কৃষি কর্মকর্তা সত্যেন কুমার, উপজেলা মৎস্য কর্মকর্তা দীপক কুমার পাল, জনস্বাস্থ্য প্রকৌশল অধিদফতরের উপসহকারী প্রকৌশলী মো. আবুল আজাদ, নাচোল উপজেলা প্রেস মো. আব্দুস সাত্তার। এছাড়া উপস্থিত ছিলেন বরেন্দ্র এলাকার বিভিন্ন শ্রেণী-পেশার নারী ও পুরুষ।